**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი პროდუქციის სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. სატენდერო წინადადება
6. აუცილებელი მოთხოვნები
7. პრეტენდენტის დისკვალიფიკაცია
8. კონფიდენციალურობა
9. სატენდერო წინადადების წარდგენა და საკონტაქტო ინფორმაცია

**1. ტენდერის მიზანი**

სს "საქართველოს ჯანდაცვის ჯგუფი", რომელიც, თავისი შვილობილი იურიდიული პირების მეშვეობით, აერთიანებს 65 კლინიკას/სამედიცინო დაწესებულებას საქართველოს მასშტაბით 6 რეგიონში, აცხადებს ტენდერს სამკურნალო საშუალებებისა და სამედიცინო სახარჯი მასალის ცენტრალიზებულად შესყიდვაზე.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირთან შესყიდვის ხელშეკრულება შესაძლებელია გაფორმებული იქნას შემსყიდველის ერთ ან რომელიმე შვილობილ კომპანიასთან, შესაბამისად, ტენდერში მონაწილეობით/სატენდერო წინადადების წარმოდგენით პრეტენდენტი დაადასტურებს თავის თანხმობას აღნიშნულზე

**2.** **შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ ელექტრონულად მეილის სახით შემდეგი ელექტრონული ფოსტის მისამართზე Procurements@ghg.com.ge არაუგვიანეს 2019 წლის 20 ნოემბრის 15 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებულების გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულებთან გაფორმდება ხელშეკრულება.
* შესაძლებელია გამოვლენილი იქნას რამდენიმე გამარჯვებული შესასყიდი სამკურნალო საშუალებებისა და სამედიცინო სახარჯი მასალის სპეციაფიკაციის მიხედვით/გათვალისწინებით.
* ტენდერი განხორციელდება შემდეგ ვადებში:

|  |  |
| --- | --- |
| **ტენდერის ეტაპები** | **ვადა** |
| ტენდერის გამოცხადება | 18 ოქტომბერი 2019 წ. |
| სატენდერო წინადადებების მიღება | 20 ნოემბერი 2019 წ. |
| გამარჯვებული პრეტენდენტ(ებ)ის გამოვლენა და შეტყობინების გაგზავნა | 20 დეკემბერი 2019 წ. |
| ხელშეკრულების გაფორმება | 31 დეკემბერი 2019 წ. |

* შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.
* ტენდერის შეჩერების / შეწყვეტის შესახებ ინფორმაციის მიღება შესაძლებელი იქნება იმავე საკომუნიკაციო არხით, რითიც განხორციელდება ტენდერის გამოცხადება.
* შემსყიდველი იტოვებს უფლებას, გამარჯვებული პრეტენდენტის გამოვლენამდე გააფართოვოს ან შეცვალოს მოთხოვნები გასაწევ მომსახურებასთან / შესყიდვასთან დაკავშირებით, რის შესახებაც ინფორმაცია განთავსდება იმავე საკომომუნიკაციო არხით, რითიც განხორციელდება ტენდერის გამოცხადება.

**3.** **ტენდერით შესასყიდი პროდუქციის სპეციფიკაციები**

სამკურნალო საშუალებებისა და სამედიცინო სახარჯი მასალის ჩამონათვალი შესაბამისი სპეციფიკაციებით მოწვევას თან ახლავს ელექტრონული ვერსიის სახით.

**4. შერჩევის კრიტერიუმები და მოთხოვნები პრეტენდენტის მიმართ**

* კონტრაქტორის შერჩევა მოხდება შემსყიდველის მოთხოვნებთან შესაბამისობისა და პრეტენდენტის მეირ წარმოდგენილი დოკუმენტაციის/ინფორმაციის გათვალისწინებით.
* მიუხედავად შემსყიდველის მიერ მიღებული საბოლოო გადაწყვეტილებისა, პრეტენდენტი არ არის უფლებამოსილი ნებისმიერი მატერიალური დანახარჯის ან/და ზიანის ანაზღაურების მოთხოვნაზე, რაც მას შეიძლება მიადგეს ტენდერში მონაწილეობით, წარსადგენი სატენდერო დოკუმენტაციის მომზადებით, ან/და იმ მოქმედების განსახორციელებლად, რომელიც აუცილებელია მისი მიერ ტენდერში მონაწილეობის მისაღებად.
* სატენდერო წინადადების განხილვა მოხდება მხოლოდ სრულყოფილად წარმოდგენილი დოკუმენტაციის პირობებში.

**5. სატენდერო წინადადება**

სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

* + - * 1. შევსებული სატენდერო ფაილის (დანართი #1) ცხრილი შემოთავაზებული ფასებით;
				2. პრეტენდენტი იურიდიული პირის ამონაწერი სამეწარმეო რეესტრიდან;
				3. კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (იხ. დანართი #2);
				4. პრეტენდენტის მიერ ხელმოწერილი აფიდავიტი (იხ. დანართი #3);

ფასის მიხედვით საუკეთესო შემოთავაზების მქონე პრეტენდენტებს დაუკავშირდება შესყიდვების განყოფილების წარმომადგენელი, რის შემდეგაც 1 კვირის ვადაში უნდა წარმოდგენილი უნდა იქნას ტენდერის მეორე ეტაპის დოკუმენტაცია Procurements@ghg.com.ge ელექტრონული ფოსტის მისამართზე:

* + - * 1. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
				2. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
				3. ბოლო 1 დასრულებული საგადასახადო წლის ბალანსი და მოგება-ზარალის უწყისი მათი არსებობის შემთხვევაში);
				4. კომპანიის კორპორატიული კლიენტების ჩამონათვალი (მათი არსებობის შემთხვევაში);
				5. მინიმუმ ორი სარეკომენდაციო წერილი;
				6. „ინფორმაცია პრეტენდენტის შესახებ“, შევსებული დანართ #5-ში მითითებული სახით;

პრეტენდენტის მიერ მომზადებული ყველა დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს 10 კალენდარულ დღეზე მეტი ვადით.

პრეტენდენტი სატენდერო წინადადების წარმოდგენით ადასტურებს, რომ (ა) იგი გაეცნო დანართი #6-ის სახით წარმოდგენილ ხელშეკრულების ნიმუშს, რომლის გაფორმებაც მოხდება გამარჯვებულ პრეტენდენტთან და თანახმაა აღნიშნული რედაქციის გაფორმებაზე; (ბ) იგი გაეცნო დანართი #7-ს სახით წარმოდგენილ კონტრაქტორების მართვის წესს და თანახმაა, რომ აღნიშნული დოკუმენტი გაფორმდეს ხელშეკრულების დანართის სახით და გ) მისთვის ცნობილია, რომ ხელშეკრულების მოქმედების პერიოდში არ აქვს უფლება, გაზარდოს სახელშეკრულებო ფას/ებ/ი ან სხვაგვარად გააუარესოს შემსყიდველის მდგომარეობა.

**6. აუცილებელი მოთხოვნები**

სავალდებულო მოთხოვნაა:

* შემოთავაზებული მედიკამენტის ვარგისიანობის ვადა მოწოდების დღისთვის არ უნდა იყოს ნაკლები ამ პროდუქტის სრული ვარგისიანობის ვადის 80%-სა
* გამარჯვებულის გამოვლენის შემდეგ მომწოდებლის მიერ კონკრეტული დაკვეთით გათვალისწინებული მედიკამენტებისა და სახარჯი მასალების ტრანსპორტირება უნდა განხორციელდეს მისამართზე ქ. თბილისი ფეიქართა ქუჩა 14ა შეკვეთის განთავსებიდან არაუგვიანეს 7 (შვიდი) კალენდარული დღისა
* შესაძლებლობის ფარგლებში, პროდუქციის მომარაგების უწყვეტი უზრუნველყოფა ტენდერის მოქმედების პერიოდში - 1 წლის განმავლობაში
* ტენდერში გამარჯვების შემთხვევაში ხელშეკრულების გაფორმება მოხდება წინამდებარე დოკუმენტზე თანდართული ხელშეკრულების ნიმუშის პირობების შესაბამისად
* გამარჯვებულის გამოვლენისას პრიორიტეტული მნიშვნელობა მიენიჭება წინადადებაში მითითებულ ფასსა და პროდუქტის ხარისხს, გენერიული დასახელების შესაბამისი, შემოთავაზებული თითოეული მედიკამენტი და სამედიცინო სახარჯი მასალის სახეობა განიხილება ინდივიდუალურად
* წარმოდგენილ წინადადებაში, გთხოვთ, მიუთითოთ თქვენს მიერ შემოთავაზებული მედიკამენტის და/ან სახარჯი მასალების დასახელება, ფორმა, დოზა, ერთეულის ფასი, მწარმოებელი კომპანია, აქტიური სუბსტანციის მწარმოებელი და მედიკამენტის და სახარჯი მასალის შეფუთვის ქვეყანა. აუცილებლად მიუთითეთ კომენტარის ველში, თუ შემოთავაზებული პრეპარატის ფორმა დოზა არ ემთხვევა ტენდერის მოთხოვნას

**7. პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:
* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.
1. არსებობს სხვა ობიექტური გარმოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.

**8. კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

**9. სატენდერო წინადადების წარდგენა**

პრეტენდენტებმა სატენდერო წინადადება უნდა წარმოადგინონ ელექტრონულად მეილის სახით შემდეგი ელექტრონული ფოსტის მისამართზე Procurements@ghg.com.ge არაუგვიანეს 2019 წლის 20 ნოემბრის 15 საათისა.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: Procurements@ghg.com.ge

**საკონტაქტო ინფორმაცია:**

ჰოსპიტალური სამედიცინო შესყიდვების უფროსი თეონა ჭიჭინაძე 591 095030

ჰოსპიტალური სამედიცინო შესყიდვების უფროსი ანალიტიკოსი მარიამ მათეშვილი 595 527850

ჰოსპიტალური სამედიცინო შესყიდვების ანალიტიკოსი ცოტნე დვალი 598 104178

ელ. ფოსტა: Procurements@ghg.com.ge